# ברוניי

נגרה ברוניי דארוסלאם
Negara Brunei Darussalam
نڬارا بروني دارالسلام|

|  |  |
| --- | --- |
| דגל | סמל |

 |
|  |
|
לחצו כדי להקטין חזרה

לחצו להגדלה
 |
|
מוטו לאומי |
תמיד בשירות בהדרכת אללה |
|
המנון לאומי |
אללה יברך את הסולטאן המנון |
|
ממשל |
|
משטר |
סולטנות אבסולוטית מלאית אסלאמית |
|
ראש המדינה |
סולטאן ברוניי |
|
ראש הרשות המבצעת |
סולטאן ברוניי |
|
סולטאן ברוניי |
חסן אל-בולקיה  |
|
שפה רשמית |
מלאית |
|
עיר בירה |
בנדר סרי בגוואן ﻿ / ﻿ (והעיר הגדולה ביותר) |
|
רשות מחוקקת |
מועצת השורא (ברוניי)  |
|
גאוגרפיה |
|
יבשת |
אסיה (דרום-מזרח אסיה) |
|
שטח יבשתי | 5,765 קמ"ר (173 בעולם) |
|
אחוז שטח המים |
8.6% |
|
אזור זמן |
UTC +8 |
|
היסטוריה |
| הקמה |   |
|
עצמאות מבריטניה |
1 בינואר 1984 |
|
ישות קודמת | בריטניה בריטניה
 האימפריה של ברוניי |
|
דמוגרפיה |
| אוכלוסייה (הערכה 1 ביוני 2026) |
469,668 נפש (176 בעולם) |
|
צפיפות |
81.47  נפש לקמ"ר (131 בעולם) |
|
דת |
אסלאם סוני (דת המדינה הרשמית) |
|  |
|

|  |
| --- |
| **אוכלוסייה לפי גיל** |
|

|  |  |  |  |  |
| --- | --- | --- | --- | --- |
|   |   |   |   |   |

 |
|

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 |  | 10 |  | 20 |  | 30 |  | 40 |  | 50 |  | 60 |  | 70 |  | 80 |  |

 |
| בגיל 0–14 | 20.83% |
| בגיל 15–24 | 14.68% |
| בגיל 25–54 | 48.48% |
| בגיל 55–64 | 9.15% |
| בגיל 65 ומעלה | 6.87% |

 |
|
כלכלה |
|
תמ"ג (2024) |
15.46 מיליארד דולר (143 בעולם) |
|
תמ"ג לנפש |
32,924 דולר (48 בעולם) |
|
מדד הפיתוח האנושי (2023) |
0.837 (60 בעולם) |
|
מטבע |
דולר ברוניי‏ (BND) |
|
בנק מרכזי |
הרשות המוניטרית של ברוניי דארוסלאם  |
|
שונות |
|
קוד ISO 3166-1 | `BN` |
|
סיומת אינטרנט |
bn. |
|
קידומת בין־לאומית |
(080 ממלזיה) 673+ |
| www.gov.bn/bm/Home.aspx |
|
(למפת ברוניי מוגדלת)בנדר סרי בגוואן
קואלה בלייט
פקאן טוטונג
באנגאר
**מלזיהים סין הדרומי**ברוניי(למפת ברוניי רגילה)בנדר סרי בגוואן
קואלה בלייט
פקאן טוטונג
באנגאר
**מלזיהים סין הדרומי**ברוניי |
|   |

**ברוניי** (הגייה במלאית: [brunaɪ]), או בשמה הרשמי **אומת ברוניי, משכן השלום** או בתעתיק משפת המקור: **נגרה ברוניי דארוסלאם** (במלאית: **Negara Brunei Darussalam**; בכתב ג'אווי: **نڬارا بروني دارالسلام**) היא סולטנות הממוקמת בצפון האי בורנאו שבדרום-מזרח אסיה וגובלת במלזיה בדרום, במזרח ובמערב ובים סין הדרומי בצפון-מערב.
האסלאם הסוני הוא דת הסולטנות, רוב אוכלוסיית ברוניי הם מוסלמים סונים, הסולטאן הוא מנהיג הדת בברוניי, והסולטנות חברה בארגון לשיתוף פעולה אסלאמי.

## היסטוריה

 ערכים מורחבים – **היסטוריה של ברוניי, סולטנות ברוניי (1368–1888)**

תולדות תחומי סולטנות ברוניי היום ובעבר לוטים בערפל עד למאה ה-6 לספירה. תושבי המקום קיימו קשרי מסחר עם סין ואף העלו לה מס. מאוחר יותר הייתה ברוניי נתונה להשפעה הינדית.

סולטנות ברוניי הייתה בשיאה בין המאה ה-14 ועד המאה ה-16 ושלטה בדרום הפיליפינים, סראוואק וסבה. שיא כוחה היה בשנת 1521, אז החלו מלחמות מבית לפורר את הסולטנות ויחד עם התערבות אירופאית הביאו בהדרגה להחלשת כוחה. ב-1888 הפכה ברוניי למדינת חסות בריטית. ברוניי נכבשה בתקופות שונות בידי כוחות זרים. היא הותקפה על ידי ספרד, ב-1578, אז כבשו הספרדים את עיר הבירה ששמה היה ברוניי, אבל נסוגו לאחר חודשים, בגלל מגפה שפגעה בשני הצבאות הלוחמים. כמו כן היא נכבשה על ידי בריטניה ב-1888, ואפילו על ידי מושבת פיראטים. הפעם האחרונה בה נכבשה ברוניי הייתה במלחמת העולם השנייה, בידי הצבא היפני הקיסרי, אשר מיהר לרתום את שדות הנפט שלה לצרכיו. האמריקאים והאוסטרלים, ששחררו אותה ב-1945, העבירו אותה שוב לידי הבריטים ששלטו בה עד לקבלת עצמאותה ב-1984.

בשנת 1962 התכוונה בריטניה לאחד את מדינת החסות עם מלזיה, אך תוכנית זו לא התממשה בגלל התנגדות פנימית עזה, שהונעה בידי תומכי סיפוח אל אינדונזיה שדוכאו. ברוניי קיבלה מבריטניה עצמאות חלקית בשנת 1971, וב-1 בינואר 1984 קיבלה את עצמאותה המלאה. עם התחזקות המעמד העצמאי של ברוניי, התחזקה גם סמכותו של הסולטאן, שזכה בהדרגה לכוח אבסולוטי.

עוד מראשית עצמאותה נתנה ברוניי חשיבות חוקית ותרבותית לחוקי השריעה האיסלאמים. בשנת 2014 הרחיב הסולטאן את חומרתם של חוקי השריעה במדינה, והושתו קנסות ועונשי מאסר על עבירות כמו היריון מחוץ לנישואים.

בשנת 2019 הסולטנות אימצה את הדין האסלאמי השריעה - כחוק הלאומי בברוניי. החוקים החדשים שאימצה המדינה, ובהם סקילת הומוסקסואלים וקטיעת ידיים לגנבים, גונו במחאה על-ידי ארגוני זכויות אדם שונים בעולם, ובהם אמנסטי אינטרנשיונל שכינה אותם "אכזריים".

בתגובה חריגה לביקורת לעיל, החליט הסולטאן להקפיא את החלת עונש המוות נגד הפרות של חוקי השריעה של ברוניי, וזאת בעקבות קריאות לחרם על מלונותיו בנוסף לגינויים בינלאומיים רבים בנושא זה.

## פוליטיקה

הסולטאן של ברוניי, שהתואר שלו מועבר בירושה מאז המאה ה-14, הוא ראש המדינה וראש הממשלה של ברוניי. הסולטאן מתייעץ עם מספר יועצים ועם קבינט של שרים על אף שהוא השליט הבלעדי של המדינה.

התקשורת במדינה היא מאוד פרו-ממשלתית ופרו-המשפחה המלכותית, ומקנה להם מעמד של כמעט אלים בתוך המדינה.

חייו של הסולטאן מתאפיינים בפזרנות מופרזת של העושר שנצבר על ידו ועל ידי משפחתו (המוערך בכ-22 מיליארד דולר).

אין גוף מחוקק שנבחר בבחירות. בשנת 2004 כינס הסולטאן חסנאל בלקיה את הפרלמנט הממונה אשר לא נפגש מאז שנת 1984.

המדינה הייתה באופן היפותטי תחת משטר צבאי מאז המרד שהתרחש בשנת 1962 והורגע על ידי חיילים בריטים מסינגפור.

### מחוזות

 ערך מורחב – **מחוזות ברוניי**

ברוניי מחולקת לארבעה מחוזות הקרויים בשפה המקומית דאארה (daerah). להלן רשימת המחוזות עם בירותיהם בסוגריים:

* בלייט (קואלה בלייט)
* ברוניי ומוארה (בנדר סרי בגוואן)
* טמבורונג (באנגאר)
* טוטונג (פקאן טוטונג)

### צבא וביטחון

 ערך מורחב – **הכוחות המזוינים המלכותיים של ברוניי**

הכוחות המזוינים המלכותיים של ברוניי מורכבים מזרועות היבשה, האוויר והים. ע"פ הערכות תקציב הצבא בשנת 2021 היווה 3.1% מהתמ"ג. על אף שלמדינה יש כאמור כוחות מזוינים, בריטניה עדיין שומרת חיל מצב בברוניי לפי בקשתו של הסולטאן ומגנה על שדות הנפט בחלק המערבי של המדינה.

## כלכלה

הכלכלה היא תערובת של יוזמות פנימיות וחיצוניות, רגולציה ממשלתית, מדיניות רווחה, ומסורת כפרית. ההכנסה השנתית הממוצעת לנפש עומדת על 49 אלף דולר. נוסף על כך נהנית האוכלוסייה מביטוח רפואי וחינוך חינם ואינה משלמת מס הכנסה. המדינה מסבסדת גם אורז ודיור. ייצוא נפט גולמי וגז טבעי מהווים כמחצית מהתמ"ג. וישנה הכנסה מהותית גם מהשקעות זרות.

הממשל של ברוניי מודאג מהאינטגרציה ההולכת וגדלה בכלכלה העולמית ומכך שהדבר יחתור תחת הסדר והלכידות החברתית. למדינה תוכניות להעלות את כח העבודה, להוריד אבטלה, לחזק את הסקטור הבנקאי והתיירות, ובאופן כללי להרחיב את הבסיס הכלכלי מעבר לגז ולנפט.

### תחבורה

את המדינה משרת בעיקר נמל התעופה הבינלאומי של ברוניי, הממוקם בסמוך לבירה בנדר סרי בגוואן, ובתחומו גם הבסיס של חברת התעופה הלאומית שלה רויאל ברוניי.

## גאוגרפיה

ברוניי היא מדינה דרום מזרח אסיאתית. המדינה מוקפת כולה במלזיה ממזרח, מדרום וממערב (גבול באורך 381 ק"מ), ואילו בחלק הצפוני שלה יש לה קו חוף באורך של 161 ק"מ עם ים סין הדרומי. המדינה מורכבת משני חלקים שלא מחוברים ביניהם, והמצב הגאוגרפי המיוחד של האזור הנפרד, מחוז טמבורונג, יוצר מעין מובלעת בתוך מלזיה. הקשר היחיד המחבר בין שני השטחים הוא גשר סולטאן חאג'י עומר עלי סייפודין, גשר כביש החוצה את מפרץ ברוניי אשר קרוי על שם הסולטן ה-28 של המדינה.

מרבית המדינה מישורית, עם מעט הרים במזרח וגבעות נמוכות במערב. המקום הנמוך ביותר הוא בגובה קו החוף והמקום הגבוה ביותר הוא בוקיט פאגון בגובה 1,850 מטר. האקלים בברוניי הוא חם, לח וטרופי עם הרבה גשמים.

## דמוגרפיה

 ערך מורחב – **דמוגרפיה של ברוניי**

המבנה הגאוגרפי של המדינה יוצר חלוקה טבעית בדמוגרפיה של ברוניי, כאשר 97% מאוכלוסיית המדינה מתגוררת בחלק המערבי והגדול יותר, ורק 3% חיים בחלק הקטן שבמחוז טמבורונג.

### מוצאות אתניים ושפות

מבחינת מוצאות אתניים, רוב של כשני-שלישים מאוכלוסיית המדינה הם מלאים. המיעוט הגדול במדינה הם הסינים המהווים כ-10% מכלל האוכלוסייה. שני העמים הללו משקפים גם את השפות הבולטות - המלאית (שפתה הרשמית של ברוניי) וניבים של הסינית. השפה האנגלית גם היא מדוברת בקרב רבים במדינה ומשמשת בעסקים כשפת עבודה, וכן נלמדת בבתי ספר החל מהיסודי ועד התיכון.

### דת בברוניי

 ערך מורחב – **דת בברוניי**

לפי מפקד אוכלוסין מ-2021, הדת הרשמית במדינה היא האסלאם והזרם הסוני מהווה כ-82.1% מכלל האוכלוסייה, כשהסולטאן עומד בראש הדת בברוניי.
דתות של מיעוטים במדינה הן הבודהיזם בקרב העמים הסיניים המתגוררים בברוניי ומהווים כ-8.7% מאוכלוסיית המדינה, והנצרות שמהווה כ-7.8% מאוכלוסיית ברוניי.

## ראו גם

* יחסי ברוניי–ישראל

## קישורים חיצוניים

* אתר האינטרנט הרשמי של ברוניי (באנגלית בריטית)

* אתר האינטרנט הרשמי של ברוניי (במלאית)
* ממשלת ברוניי - האתר הרשמי
* ברוניי, תקציר ונתונים סטטיסטיים באתר ספר העובדות על מדינות העולם של ה-CIA (באנגלית)
* מידע על ברוניי בקטלוג הספרייה הלאומית
* מטבע תלת לשוני של ברוניי - צד אחד
* מטבע תלת לשוני של ברוניי - צד שני
* סוכנויות הידיעות, לסולטאן נגמר הנפט, אז הומואים ייסקלו באבנים, באתר ynet, 3 באפריל 2019
* place/Brunei ברוניי, באתר אנציקלופדיה בריטניקה (באנגלית)

## הערות שוליים